Oznámenie Komisie Európskemu parlamentu podľa článku 251 ods. 2 druhého pododseku Zmluvy o ES týkajúce sa spoločnej pozície Rady k prijatiu nariadenia Európskeho parlamentu a Rady o potravinárskych enzýmoch a ktorým sa mení a dopĺňa smernica Rady 83/417/EHS, nariadenie rady (ES) č. 1493/1999, smernica 2000/13/ES, smernica Rady 2001/112/ES a nariadenie (ES) č. 258/97 /* KOM/2008/0144 v konečnom znení */





[pic] | KOMISIA EURÓPSKYCH SPOLOČENSTIEV | V Bruseli 11.3.2008 KOM(2008) 144 v konečnom znení 2006/0144 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o EStýkajúce saspoločnej pozície Rady k prijatiu nariadenia Európskeho parlamentu a Rady o potravinárskych enzýmoch a ktorým sa mení a dopĺňa smernica Rady 83/417/EHS,nariadenie Rady (ES) č. 1493/1999, smernica 2000/13/ES,smernica Rady 2001/112/ES a nariadenie (ES) č. 258/97 2006/0144 (COD) OZNÁMENIE KOMISIE EURÓPSKEMU PARLAMENTU podľa článku 251 ods. 2 druhého pododseku Zmluvy o EStýkajúce saspoločnej pozície Rady k prijatiu nariadenia Európskeho parlamentu a Rady o potravinárskych enzýmoch a ktorým sa mení a dopĺňa smernica Rady 83/417/EHS,nariadenie Rady (ES) č. 1493/1999, smernica 2000/13/ES,smernica Rady 2001/112/ES a nariadenie (ES) č. 258/97 VÝCHODISKOVÁ SITUÁCIA Dátum predloženia návrhu EP a Rade (dokument KOM(2006) 425 v konečnom znení - 2006/0144 (COD): | 28. júla 2006 | Dátum predloženia stanoviska Európskeho hospodárskeho a sociálneho výboru: | 25. apríla 2007 | Dátum predloženia stanoviska Európskeho parlamentu, prvé čítanie: | 10. júla 2007 | Dátum predloženia pozmeňujúceho a doplňujúceho návrhu: Dátum politickej dohody: | 24. októbra 2007 17. decembra 2007 | Dátum prijatia spoločnej pozície: | 10. marca 2008. | CIEĽ NÁVRHU KOMISIE Komisia v Bielej knihe o bezpečnosti potravín informovala o návrhu, ktorým sa mení a dopĺňa rámcová smernica 89/107/EHS o potravinárskych prídavných látkach, s cieľom stanoviť osobitné ustanovenia týkajúce sa potravinárskych enzýmov. Podrobné hodnotenie situácie viedlo k vypracovaniu osobitného návrhu týkajúceho sa potravinárskych enzýmov. Rozsah pôsobnosti smernice 89/107/EHS sa v súčasnosti vzťahuje iba na enzýmy použité ako potravinárske prídavné látky. Ostatné enzýmy nie sú regulované vôbec alebo sú regulované ako pomocné technologické látky podľa právnych predpisov členských štátov, ktoré sú v jednotlivých štátoch rozdielne. Pokiaľ ide o bezpečnosť, na európskej úrovni neexistuje hodnotenie bezpečnosti ani povoľovanie potravinárskych enzýmov, okrem tých enzýmov, ktoré sa považujú za potravinárske prídavné látky. Cieľom návrhu je zosúladiť predpisy o potravinárskych enzýmoch na úrovni Spoločenstva s cieľom podporiť spravodlivé obchodné podmienky a účinné fungovanie vnútorného trhu, ako aj zabezpečiť ochranu ľudského zdravia a záujmu spotrebiteľov. PRIPOMIENKY K SPOLOČNEJ POZÍCII Všeobecná pripomienka Komisia podporuje spoločnú pozíciu, ktorú prijala Rada 10. marca 2008. Je v súlade s cieľmi a prístupom, ktorý zvolila Komisia vo svojom pôvodnom návrhu, a zohľadňuje zásady viacerých pozmeňujúcich a doplňujúcich návrhov Európskeho parlamentu. Pozmeňujúce a doplňujúce návrhy Európskeho parlamentu prijaté v prvom čítaní Pozmeňujúce a doplňujúce návrhy prijaté Komisiou, ktoré sú v súlade so spoločnou pozíciou V spoločnej pozícii sa vypúšťa článok 37 zmluvy ako právny základ navrhovaného nariadenia, čo je v súlade s pozmeňujúcim a doplňujúcim návrhom Európskeho parlamentu (EP) č. 35 prijatým v prvom čítaní. V súvislosti s kritériami pre povoľovanie potravinárskych enzýmov sa v spoločnej pozícii objasňuje, čo znamená uvádzanie spotrebiteľa do omylu (odôvodnenie 6), pričom sa zohľadňujú niektoré myšlienky z pozmeňujúcich a doplňujúcich návrhov Európskeho parlamentu č. 4 a 16. Spoločnou pozíciou sa zaviedla definícia „potravinárskeho enzymatického prípravku“ (článok 3), ktorá zodpovedá požiadavke Európskeho parlamentu uvedenej v pozmeňujúcom a doplňujúcom návrhu č. 14. V novom článku 5 spoločnej pozície sa objasnilo, že potravinársky enzým alebo potravina, v ktorej je potravinársky enzým použitý, by sa nemali uvádzať na trh v prípade, že daný enzým alebo jeho použitie nie sú v súlade s navrhovaným nariadením. Toto objasnenie sa požadovalo aj v pozmeňujúcom a doplňujúcom návrhu Európskeho parlamentu č. 15. Pokiaľ ide o vzťah medzi navrhovaným nariadením o potravinárskych enzýmoch a nariadením (ES) č. 1829/2003 o geneticky modifikovaných potravinách a krmivách, Európsky parlament v pozmeňujúcich a doplňujúcich návrhoch č. 7 a 34 objasnil, že postupy hodnotenia a povoľovania podľa týchto dvoch nariadení by mali prebiehať súčasne. Zásada týchto pozmeňujúcich a doplňujúcich návrhov je vyjadrená v spoločnej pozícií (odôvodnenie 11 a článok 8). Odôvodnenia 20 a 21 a články 15 a 17 spoločnej pozície boli zmenené s cieľom zaviesť regulačný postup s kontrolou a vo všeobecnosti zosúladiť navrhované nariadenie s rozhodnutím Rady 2006/512/ES, ktorým sa mení a dopĺňa rozhodnutie 1999/468/ES, ktorým sa ustanovujú postupy pre výkon vykonávacích právomocí prenesených na Komisiu. Tieto ustanovenia zodpovedajú pozmeňujúcim a doplňujúcim návrhom Európskeho parlamentu č. 10, 28 a 30. Pokiaľ ide o označovanie potravinárskych enzýmov predávaných medzi jednotlivými podnikmi alebo konečnému spotrebiteľovi , Európsky parlament v prvom čítaní prijal niekoľko pozmeňujúcich a doplňujúcich návrhov s cieľom zjednodušiť ustanovenia o označovaní. Do spoločnej pozície bolo zapracované podobné zjednodušenie. Napriek rozdielom v štruktúre a znení sú požiadavky na označovanie potravinárskych enzýmov do veľkej miery rovnaké, s výnimkou ustanovenia pozmeňujúceho a doplňujúceho návrhu Európskeho parlamentu č. 21, podľa ktorého sa vyžadujú informácie o „vedľajších účinkoch pri užívaní v nadmernom množstve“; toto ustanovenie sa do spoločnej pozície nezapracovalo. Ustanovenie Európskeho parlamentu v pozmeňujúcom a doplňujúcom návrhu č. 21, podľa ktorého sa potravinárske enzýmy môžu pridávať do potravín len v dávke nevyhnutne potrebnej na účel ich použitia, sa zapracovalo do spoločnej pozície v rámci článku 7 ods. 2, ktorým sa zaviedla zásada quantum satis uvedená v navrhovanom nariadení o potravinárskych prídavných látkach. V spoločnej pozícii sa ďalej zjednodušili ustanovenia týkajúce sa označovania potravinárskych enzýmov predávaných priamo konečnému spotrebiteľovi, keďže tieto enzýmy sa považujú za potraviny a preto sa na ne vzťahujú ustanovenia smernice 2000/13/ES týkajúce sa označovania, prezentácie a reklamy potravín (článok 12). Do zmeneného a doplneného návrhu Komisie boli prevzaté hlavné myšlienky z pozmeňujúcich a doplňujúcich návrhov Európskeho parlamentu a premietli sa doň ustanovenia o označovaní, ktoré v spoločnej pozícii schválila Rada. Pozmeňujúcim a doplňujúcim návrhom Európskeho parlamentu č. 31 sa mení a dopĺňa nariadenie (ES) č. 258/97 o nových potravinách s cieľom objasniť, že potravinárske enzýmy, ktoré patria do rozsahu pôsobnosti navrhovaného nariadenia o potravinárskych enzýmoch, budú vylúčené z rozsahu pôsobnosti nariadenia o nových potravinách . Táto zmena je zapracovaná do článku 23 spoločnej pozície . Dodatočné prechodné opatrenia zapracované do článku 18 spoločnej pozície v plnej miere zodpovedajú pozmeňujúcemu a doplňujúcemu návrhu Európskeho parlamentu č. 36. Pozmeňujúce a doplňujúce návrhy nezapracované do spoločnej pozície, ktoré však Komisia prijala v zmenenom a doplnenom návrhu bez zmeny alebo po preformulovaní: Pozmeňujúcimi a doplňujúcimi návrhmi Európskeho parlamentu 2, 8 a 17 sa návrh zlepšuje z technického (napr. zavedenie definície enzýmu) a redakčného hľadiska a tieto návrhy sú zapracované do zmeneného a doplneného návrhu Komisie. Európsky parlament objasnil, že navrhované nariadenie sa nevzťahuje na potravinárske enzýmy určené na priamu ľudskú spotrebu, ako sú enzýmy na nutričné účely alebo enzýmy používané na podporu trávenia . Toto objasnenie je v súlade s návrhom Komisie a preto bolo do zmeneného a doplneného návrhu zapracované. Rada v spoločnej pozícii podobné objasnenie neuviedla . Pokiaľ ide o potravinárske enzýmy, ktoré už sú na trhu, Európsky parlament navrhol, aby sa priamo prepísali na zoznam Spoločenstva („ zrýchlené schvaľovanie “), ak Európsky úrad pre bezpečnosť potravín (EFSA) považuje predchádzajúce posúdenie bezpečnosti, vykonané na úrovni Spoločenstva alebo na vnútroštátnej úrovni, za uspokojivé. Podľa Komisie nie je automatické prepísanie potravinárskych enzýmov na zoznam Spoločenstva bez predchádzajúceho hodnotenia zo strany EFSA vhodné. Je však bežnou praxou, že EFSA pri hodnotení látok zohľadňuje všetky relevantné vedecké posúdenia iných orgánov. Komisia preto do tohto zmeneného a doplneného návrhu zapracovala vetu, ktorou sa spresňuje, že EFSA by mohol pri svojom hodnotení zohľadňovať už existujúce stanoviská. Nové ustanovenia, ktoré zaviedla Rada V spoločnej pozícii (článok 2) sú z rozsahu pôsobnosti navrhovaného nariadenia vylúčené potravinárke enzýmy používané výlučne pri výrobe technických pomocných látok, na druhej strane sú do rozsahu pôsobnosti zahrnuté enzýmy používané pri výrobe nových potravín a pri výrobe aróm . Podľa názoru Rady nie je pôvodne navrhované vylúčenie enzýmov používaných pri výrobe aróm odôvodnené, pretože v prípade niektorých aróm, ako aromatické prípravky z potravinových zdrojov, sa nehodnotí ich bezpečnosť . Komisia vyslovila pochybnosti o primeranosti takéhoto opatrenia vzhľadom na malé množstvo enzýmov používaných pri výrobe aróm, ktoré sa takisto pridávajú do potravín len v malom množstve . Keďže sa však zdá, že väčšina enzýmov používaných pri výrobe aróm je rovnaká ako enzýmy používané v iných potravinách, táto zmena by nemala mať vzhľadom na nízky počet príslušných enzýmov výrazný praktický vplyv a Komisia ju môže prijať . V spoločnej pozícii sa zdôraznila požiadavka, ktorá už bola stanovená v návrhu Komisie, že v prípade enzýmov vyrobených rozdielnymi výrobnými metódami by sa mala pred ich použitím hodnotiť ich bezpečnosť . V spoločnej pozícii sa zdôraznil návrh tým, že znenie odôvodnenia sa opakuje v jednom článku (v článku 14 ods. 2) .. Do zmeneného a doplneného návrhu Komisie sa na tento účel vložil nový článok . Rada v spoločnej pozícii objasnila zásadu, ktorú už obsahuje všeobecné potravinové právo (nariadenie (ES) č. 178/2002), že predpisy o potravinových enzýmoch zabezpečia účinné fungovanie vnútorného trhu a vysokú úroveň ochrany ľudského zdravia a ochranu záujmov spotrebiteľov vrátane čestných postupov v obchode s potravinami, v prípade potreby s ohľadom na ochranu životného prostredia. Táto zmena je aj v súlade s navrhovaným nariadením o potravinárskych prídavných látkach a príslušnými pozmeňujúcimi a doplňujúcimi návrhmi Európskeho parlamentu k uvedenému návrhu. Komisia môže túto zmenu prijať. Pokiaľ ide o vzťah medzi navrhovaným nariadením o potravinárskych enzýmoch a nariadením (ES) č. 1830/2003 s ohľadom na jedinečný identifikačný znak pridelený GMO, Európsky parlament objasnil príslušné ustanovenia návrhu. Komisia v zmenenom a doplnenom návrhu toto objasnenie prijala. Rada vypustila z odôvodnenia 8 a článku 7 ods. 2 spoločnej pozície ustanovenia týkajúce sa jedinečného identifikačného znaku. Táto úprava je technicky správna a Komisia ju môže podporiť. Rada do spoločnej pozície vložila aj nový článok 9, aby sa v rámci regulačného postupu mohli v prípade potreby prijať rozhodnutia o výklade týkajúce sa toho, či je určitá látka potravinárskym enzýmom alebo či určitá potravina patrí do kategórie potravín uvedených na zozname Spoločenstva. Spoločnou pozíciou sa okrem toho ďalej upravuje smernica 2000/13/ES , aby sa podobne ako v platných predpisoch o potravinárskych prídavných látkach a arómach z označovania konečných potravín vylúčili látky používané v množstve nevyhnutne potrebnom ako rozpúšťadlá alebo médiá pre enzýmy. Táto zmena je technicky správna. 4. ZÁVER Podľa názoru Komisie spoločná pozícia v plnej miere odráža kľúčové prvky jej pôvodného návrhu a zohľadňuje podstatu mnohých pozmeňujúcich a doplňujúcich návrhov Európskeho parlamentu prijatých v prvom čítaní. Komisia preto súhlasí so spoločnou pozíciou, ktorú Rada jednomyseľne prijala.